હવે આંધી અટકી એટલે પ્રજાજનો પોતાના શહેરમાં થયેલ નુકસાન જોવા નીકળી પડ્યા. ફરતા ફરતા લોકો જ્યારે રાજમહેલ પાસે આવ્યા ને જોયું તો મહેલની સામે આવેલ વડનું ઝાડ ઊખડીને જમીન પર આડું પડ્યું હતું. તેની પાસે રાજા આંસુ વહાવી રહ્યો હતો. રાજાને આ રીતે રડતો જોઈ પ્રજાને અફસોસ થયો. બધા એકબીજાને પૂછવા લાગ્યા, ‘મહારાજ કેમ રડે છે ? જ્યારે કોઈને કારણ ન સમજાયું તો એક વયોવૃદ્ધ બ્રાહ્મણે હિંમત કરી પૂછ્યું, ‘મહારાજ, અમે તમારાં કરુણ આંસુઓનું કારણ જાણવા માંગીએ છીએ.’